Lana Del Rey

Elizabeth Woolridge Grant (født 21. juni 1985 i New York), kjent under artistnavnet Lana Del Rey, er en amerikansk sanger, låtskriver og modell. 


== Liv og virke ==


=== Bakgrunn ===
Lana Del Rey ble født Elizabeth Woolridge Grant. Hun har en yngre søster, Caroline Grant (født 1987), og en bror, Charlie (født 1993). Hennes farfar, Robert England Grant, var en Kidder, Peabody & Co-bankmann, visepresident i Plough, Inc og Textron. Lana Del Rey er av skotsk avstamning.
Del Rey vokste opp på landsbygda i Lake Placid i New York og gikk på en katolsk barneskole. Hun gikk også ett år på en videregående skole hvor hennes mor underviste. Hun begynte å synge i kirkekor da hun var barn. Hennes mor var kantor i samme kirke. I en alder av femten ble Del Rey sendt til Kent School av sine foreldre for å få bukt med sitt alkoholmisbruk. Hennes onkel, en rekrutteringsoffiser ved skolen, støttet henne økonomisk slik at hun kunne betale for studiet.
Da Del Rey var ung og før hun begynte å synge, ville hun helst bli poet. Hennes far skrev countrylåter for seg selv til "husbruk", mens hennes mor var interessert i å synge. Faren introduserte henne for The Beach Boys, mens moren var fan av Carly Simon.
Etter fullført eksamen kom Del Rey inn på State University of New York i Geneseo. Hun ombestemte seg imidlertid og valgte å ikke begynne på studiet. I stedet tilbragte hun et år hos sin tante og onkel på Long Island mens hun jobbet som servitør. 
I løpet av denne perioden lærte Del Rey å spille gitar av sin onkel. Etter introduksjonen til gitaren innså hun at hun kunne skrive en hel masse sanger kun ved å bruke de seks akkordene hun hadde lært. Etter hvert begynte hun å skrive låter og opptre i nattklubber rundt i byen under forskjellige navn som for eksempel "Sparkle Jump Rope Queen" og "Lizzy Grant og Phenomena".


=== Musiker ===
Hun begynte å synge på klubber som 18-åring og fikk platekontrakt da hun var 21 år gammel med 5 Points Records. I januar 2010 ga hun ut sitt første album Lana Del Rey a.k.a. Lizzy Grant. Hun kjøpte seg ut av 5 Points Records i april 2010 og signerte en ny kontrakt med Stranger Records for å gi ut sin første singel «Video Games» i juni 2011. Del Rey lagde en musikkvideo til «Video Games» satt sammen av videoklipp hun hadde samlet fra hun var 17 år gammel og delte den på YouTube. Videoen fikk over 20 millioner visninger på YouTube i løpet av de fem første månedene den lå ute. Hun fikk sitt gjennombrudd etter at hun ga ut sitt andre album Born to Die.
Etter at hun ga ut debut singelen «Video Games» i juni 2011, ble en musikkvideo for sangen laget av Del Rey, lagt ut på YouTube i august 2011. Etter at sangen ble lagt ut ble det en «viral video» som ble sett over 20 millioner ganger. Hennes andre album, Born to Die, ble utgitt i januar 2012. Albumet solgte over 3,6 millioner eksemplarer på verdensbasis og ble det femte mest solgte album i 2012. 
Med utgivelsen av hennes tredje EP, Paradise, kom Del Rey på tredjeplass på topp ti-albumlisten i USA og debuterte som nummer ti på Billboard 200 med 67 000 solgte eksemplarer i sin første uke. Hittil består hennes diskografi av to full-lengde studioalbum, tre EP-er, syv singler og åtte musikkvideoer. Hun har vunnet Q Award for «Best New Thing», en GQ Award for «Woman of the Year», en BRIT Award for «International Breakthrough Act» og en annen for «International Pop Female Solo Artist», og en EMA for «Best alternative Act».
Del Reys musikk har blitt kjent for sitt særpreg og sine referanser til ulike aspekter av pop-kultur, særlig av 1950-tallet og 60-tallets USA. Sangeren har beskrevet seg selv som en «selvutnevnt gangsta-Nancy Sinatra».


== Diskografi ==


=== Studioalbum ===
Lana Del Ray (2010)
Born to Die (2012)
Ultraviolence (2014)
Honeymoon (2015)
Lust for Life (2017)
Norman Fucking Rockwell! (2019)
Chemtrails Over the Country Club (2021)
Blue Banisters (2021)
Did You Know That There’s a Tunnel Under Ocean Blvd (2023)


== Referanser ==


== Eksterne lenker ==
(en) Offisielt nettsted 
(en) Lana Del Rey – kategori av bilder, video eller lyd på Commons 
(en) Lana Del Rey på Internet Movie Database 
(en) Lana Del Rey hos Rotten Tomatoes 
(en) Lana Del Rey hos TV Guide 
(en) Lana Del Rey hos The Movie Database 
(en) Lana Del Rey på Apple Music 
(en) Lana Del Rey på Boomplay 
(en) Lana Del Rey på Discogs 
(en) Lana Del Rey på MusicBrainz 
(en) Lana Del Rey på SoundCloud 
(en) Lana Del Rey på Spotify 
(en) Lana Del Rey på Songkick 
(en) Lana Del Rey på Last.fm 
(en) Lana Del Rey på Last.fm 
(en) Lana Del Rey på Genius — sangtekster 
(en) Lana Del Rey på Facebook 
Lana Del Rey på Instagram 
Lana Del Rey på Instagram 
(en) Lana Del Rey på YouTube 
Lana Del Rey på Myspace 
Lana Del Rey på Myspace 
Lana Del Rey på Tumblr